**Cum îmi doresc să fie profesorul meu?**

**Profesorul ideal in opinia mea nu există, pentru că acesta ar trebui sa fie o persoană lipsită de defecte, lucru imposibil.**

**În primul rând trebuie să iubească copii, să dea dovadă de iscusintă, de talent, rabdare și multă dăruire in domeniul ales. Orizontul de cunoștințe al unui bun profesor trebuie să depășească hotarele specialității sale. Cu alte cuvinte, e esențială cultura lui generală. Esențiale sunt și abilități de tipul: limbaj limpede și atrăgător, simț al umorului, autoritate personală, dublată însă de cordialitate. Un profesor nu trebuie să-și inhibe elevii cu aere magisteriale, dar nici să-i încurajeze la complicități ”de gașcă”. Trebuie să fie comunicativ, bine dispus, capabil să găsească proporția justă între sobrietate și camaraderie.**