Cum îmi doresc să fie profesorul meu?

O întrebare pe care fiecare dintre noi ar trebui să și-o adreseze într-un moment sau altul. Și sunt sigură că majoritatea elevilor ar spune că profesorul ideal este acela care ne-ar da numai note mari și ar face totul pe placul nostru, pe când părinții noștri și bunicii ar avea alte păreri : să fie exigent, să dea note mari doar atunci cand le merităm cu adevărat, și să bage elevii în sperieți, de câte ori vorbește sau gesticulează.

În opinia mea, profesorul „ideal”, ar trebui să te facă să îndragești materia pe care o predă , deoarece în funcție de cum apreciezi o materie și de cum ești apreciat de profesor, poți realiza că ești foarte bun și chiar ai putea să te axezi într-un domeniu în care este prezentă respectiva materie.

În primul rând, profesorul „ideal”, ar trebui să știe să se facă apreciat, să se înteleagă bine cu toti elevii, să stie să-i cunoască și să dea dovadă că este un bun pedagog.

În al doilea rând, ar trebui să fie corect în ceea ce privește notele și să nu favorizeze niciun elev, indiferent de poziția socială sau situația financiară a acestuia.

În al treilea rând , relația profesor-elev trebuie să fie una de colaborare și de întelegere.Elevii ar trebui să îl privească pe omul din fața lor, ca pe un al doilea părinte. La rândul lui, profesorul ar trebui să știe să-i vadă pe „discipolii’’ săi ca pe proprii lui copii, să se bucure și să se întristeze alături de ei.

În concluzie,consider că argumentele de mai sus, îndeplinesc criteriile în care ar trebui să se încadreaze un adevarat profesor. Din punctul meu de vedere, acest profesor există și a devenit de-a lungul timpului un model pentru mine.

Copilău Alexandra, IX B